เรื่องร้องเรียน (ถนน,คลอง,ร้องเรียน,สะพาน,กีดขวาง,จราจร,ความปลอดภัย) วันที่ 2023-06-23 16:03:41 — แขวงคลองมหานาค เขตป้อมปราบศัตรูพ่าย กรุงเทพมหานคร
มีผู้ขับขี่รถยนต์ขับรถมาจากทางถนนกรุงเกษม เลียบคลองผดุงกรุงเกษม เป็นจำนวนมาก ต้องการมุ่งหน้าโรงเรียนเทพศิรินทร์ ขับรถลักลอบมุ่งหน้าทางตรง บริเวณแยกสะพานกษัตริย์ศึก ทั้งๆที่บริเวณแยกนั้นช่องเดินรถมีช่องเดียวและบังคับเลี้ยวซ้ายขึ้นสะพานกษัตริย์ศึกเท่านั้น โดยเป็นการกระทำตามรถเมล์สาย 53 ที่สามารถใช้จังหวะขับตรงข้ามแยกไปได้ เมื่อมีผู้ลักลอบทำเช่นนี้จำนวนมาก ทำให้เมื่อเป็นจังหวะไฟเขียวของรถบนสะพานกษัตริย์ศึก รถที่เลี้ยวซ้ายลงสะพานไม่สามารถขับผ่านไปได้ เนื่องจากรถยนต์ของผู้ที่ลักลอบจะตรงไปกีดขวางทุกช่องทางเดินรถ

เป็นการกระทำผิดกฎจราจรหน้าป้อมควบคุมสัญญาณไฟจราจร เป็นเวลานานมาแล้ว แต่ไม่มีการดำเนินการใดๆ เคยมีผู้ร้องเรียนและได้รับคำตอบปัดความรับผิดชอบพื้นที่ดูแลของหลาย สน. ซึ่งการกระทำผิดกฎจราจรนี้ อาจสร้างความไม่ปลอดภัยให้แก่ผู้ขับขี่รถยนต์ที่ปฎิบัติตามกฎจราจร โดนเฉพาะในช่วงนี้มีการทำพื้นถนนใหม่ และยังไม่มีการตีเส้นแบ่งช่องจราจร ผู้ขับขี่ที่กระทำความผิด ขับรถนอกเลน ยิ่งเพิ่มจำนวนขึ้นอย่างชัดเจน